Komission asetus (EY) N:o 1253/2001, annettu 26 päivänä kesäkuuta 2001, viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä erityisesti tuotantokyvyn osalta annetun asetuksen (EY) N:o 1227/2000 muuttamisesta



Virallinen lehti nro L 173 , 27/06/2001 s. 0031 - 0032



Komission asetus (EY) N:o 1253/2001, annettu 26 päivänä kesäkuuta 2001, viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä erityisesti tuotantokyvyn osalta annetun asetuksen (EY) N:o 1227/2000 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1), sellaisena kuin se on viimeksi muutettuna asetuksella (EY) N:o 2826/2000(2), ja erityisesti sen 15 artiklan, sekä katsoo seuraavaa: (1) Viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä erityisesti tuotantokyvyn osalta 31 päivänä toukokuuta 2000 annetun komission asetuksen (EY) N:o 1227/2000(3), sellaisena kuin se on muutettuna asetuksella (EY) N:o 784/2001(4), 16 ja 17 artiklassa säädetään rakenneuudistusta ja uusiin lajikkeisiin siirtymistä koskevan järjestelmän rahoitusta koskevista säännöistä. (2) Määrärahojen jako jäsenvaltioille varainhoitovuodeksi 2000-2001 tehtiin määrärahojen alustavasta jaosta markkinointivuodeksi 2000/2001, hehtaarimäärät jäsenvaltioittain huomioon ottaen, neuvoston asetuksen (EY) N:o 1493/1999 mukaisen viiniviljelmien rakenneuudistuksen ja uusiin lajikkeisiin siirtymisen toteuttamiseksi tehdyllä komission päätöksellä 2000/503/EY(5). (3) Erityisesti säännöissä säädetään kaikkien jollekin jäsenvaltiolle myönnettyjen määrärahojen, joihin liittyviä menoja se ei ole toteuttanut 30 päivään kesäkuuta mennessä, siirtämisestä muille tätä rahoitusta pyytäville jäsenvaltioille, jotka ovat tosiasiallisesti toteuttaneet menot 30 päivään kesäkuuta mennessä. Säännöissä säädetään myös jäsenvaltioille myönnettyjen määrärahojen vähentämisestä seuraavina varainhoitovuosina silloin kun kyseinen jäsenvaltio ei ole tosiasiallisesti toteuttanut sille osoitettuja menoja kuluvana varainhoitovuonna. (4) Rakenneuudistuksen ja uusiin lajikkeisiin siirtymistä koskevan järjestelmän ensimmäisenä soveltamisvuotena joillakin jäsenvaltioilla on ollut vaikeuksia järjestelmän toteuttamisessa ja soveltamisessa. Asetuksen (EY) N:o 784/2001 16 ja 17 artiklan sääntöjen soveltaminen johtaisi rakenneuudistukseen ja uusiin lajikkeisiin siirtymiseen, käytettävissä olevien varojen liiallisiin vähennyksiin näissä maissa kuluvana ja sitä seuraavana varainhoitovuotena. Muissa jäsenvaltioissa vaikeudet ovat olleet lievempiä, mutta ne merkitsevät kuitenkin sitä, etteivät nämä jäsenvaltiot pysty käyttämään niille myönnettyjä määrärahoja kokonaan 30 päivään kesäkuuta mennessä, mutta ne pystyvät siihen 15 päivään lokakuuta mennessä. (5) Näitä liiallisia vähennyksiä on sen vuoksi aiheellista lieventää varainhoitovuoden 2000-2001 kattavan siirtymäkauden ajan säätämällä mahdollisuudesta siirtää. määrärahat, jotka liittyvät 30 päivään kesäkuuta 2001 mennessä tosiasiallisesti toteutumattomiin menoihin, asianmukaisissa rajoissa jäsenvaltioille, jotka eivät ole vielä täysin toteuttaneet niille myönnettyä määrää mainittuun päivämäärään mennessä. (6) On myös aiheellista säätää varainhoitovuoden 2000-2001 kattavan siirtymäkauden ajaksi mahdollisuudesta siirtää määrärahat, joihin liittyviä menoja ei ole toteutettu 30 päivään kesäkuuta mennessä, jäsenvaltioille, jotka ovat toteuttaneet merkittävän osan menoistaan alkuperäisen jaon rajoissa. (7) Jotta jäsenvaltiot voisivat tehdä tässä asetuksessa tarkoitetut pyynnöt, asetuksen on tarpeen tulla voimaan viimeistään 30 päivänä kesäkuuta 2001. (8) Tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (EY) N:o 1227/2000 17 artiklaan kohta seuraavasti: "8. Varainhoitovuoden 2000-2001 osalta: a) jäsenvaltio, joka antaa komissiolle 16 artiklan 1 kohdan a alakohdan mukaisen ilmoituksen määrästä, joka on vähemmän kuin 75 prosenttia kyseiselle jäsenvaltiolle komission päätöksellä 2000/503/EY(6) myönnetyistä varoista, voi toimittaa komissiolle viimeistään 30 päivänä kesäkuuta pyynnön seuraavasta, varainhoitovuoden 2000-2001 menojen rahoituksesta, joka ylittää komissiolle 16 artiklan 1 kohdan a alakohdan mukaisesti ilmoitetun määrän; b) jäsenvaltion tämän kohdan a alakohdan mukaisesti tekemä pyyntö hyväksytään siltä osin kuin hyväksytyn määrän ja 16 artiklan 1 kohdan a alakohdan mukaisesti ilmoitetun määrän summa ei ylitä 75:tä prosenttia kyseiselle jäsenvaltiolle päätöksellä 2000/503/EY myönnetystä kokonaismäärästä. Komissio ilmoittaa jäsenvaltioille mahdollisimman pian 30 päivän kesäkuuta jälkeen, missä määrin pyynnöt voidaan hyväksyä; c) jäsenvaltio, joka antaa komissiolle 16 artiklan 1 kohdan a alakohdan mukaisen ilmoituksen määrästä, joka on vähintään 75 prosenttia mutta vähemmän kuin kyseiselle jäsenvaltiolle komission päätöksellä 2000/503/EY myönnettyjen varojen kokonaismäärä, voi toimittaa komissiolle viimeistään 30 päivänä kesäkuuta pyynnön seuraavasta, varainhoitovuoden 2000-2001 menojen rahoituksesta, joka ylittää komissiolle 16 artiklan 1 kohdan a alakohdan mukaisesti ilmoitetun määrän; d) jäsenvaltion tämän kohdan c alakohdan mukaisesti tekemä pyyntö hyväksytään siltä osin kuin hyväksytyn määrän ja 16 artiklan 1 kohdan a alakohdan mukaisesti ilmoitetun määrän summa ei ylitä kyseiselle jäsenvaltiolle päätöksellä 2000/503/EY myönnettyä kokonaismäärää. Komissio ilmoittaa jäsenvaltioille mahdollisimman pian 30 päivän kesäkuuta jälkeen, missä määrin pyynnöt voidaan hyväksyä; e) poiketen siitä, mitä 2 kohdassa säädetään, jäsenvaltioiden 16 artiklan 1 kohdan b ja d alakohdan mukaisesti tekemät pyynnöt hyväksytään käytettävissä olevan määrän mukaan suhteellisesti sen jälkeen, kun siitä on vähennetty kaikkien jäsenvaltioiden 16 artiklan 1 kohdan a alakohdan mukaisesti ilmoittamien määrien summa jäsenvaltioille päätöksellä 2000/503/EY myönnetystä kokonaismäärästä. Komissio ilmoittaa jäsenvaltioille mahdollisimman pian 30 päivän kesäkuuta jälkeen, missä määrin pyynnöt voidaan hyväksyä." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä kesäkuuta 2001. Komission puolesta Franz Fischler Komission jäsen (1) EYVL L 179, 14.7.1999, s. 1. (2) EYVL L 328, 23.12.2000, s. 2. (3) EYVL L 143, 16.6.2000, s. 1. (4) EYVL L 113, 24.4.2001, s. 4. (5) EYVL L 201, 9.8.2000, s. 4. (6) EYVL L 201, 9.8.2000, s. 4.